open-index/open-wikipedia-markdown huggingface dataset:
Phellodon tomentosus

***Phellodon tomentosus*** *Bankeraceae* familiako onddo espezie bat da. Janezina, gogorra da.

Sinonimoak: *Hydnum tomentosum*, *Calodom tomentosus*, *Hydnum cyathyforme*, *Hydnum leptopus*.

## Deskribapena 
**Kapela:** 2 eta 5 cm zabal, lautik inbutu-deprimitura, eremu zirkularrekin, (ertzerantz tonu argiagoak) eta bat egiteko joerarekin. Kapelaren azala tomentuduna gaztetan eta ondoren zuntz erradialekin, batzuetan eskrobikulak sortzen dira erdian, zimurtu egiten da adinarekin, zuria, marroi-horixka eta marroi ilunerako joerarekin.

**Eztenak:** 1 eta 2 mm bitarteko luzerakoak, dekurrenteak, zuriak, grisera biratzen dutenak. 

Ezten dekurrenteak: Hanka ukitzeaz gain beherantz jarraitzen duten ewztenak.

**Hanka:** Motza (1-3) edo sesila, alboan, mizelio arruntetik sortzen da, fibrilosoa (tomentu gabea), koloreak, marroi-horia, arre-grisetik marroi ilunera.

**Haragia:** Marroi zurbileko kolorekoa kapelan eta marroi iluna oinean, alhoba landarearen usain bereizgarriarekin (lehorrean). Espora jalkina zurixka.

**Etimologia:** *Phelledon* terminoa grezieratik dator, kortxoa, esan nahi duen "phellós" hitzetik eta grezierazko jonikotik, hortza esan nahi duen "odón" hitzetik. Hau da, arantzekin edo hortzekin eta kortxoaren sendotasunarekin. *Tomentosus* epitetoa berriz latinetik dator, harroa, belusatua esan nahi du. Bere kapelaren azalagatik.

## Jangarritasuna 
Ez du interes gastronomokorik.

### Nahasketa arriskua 
Makroskopikoki ondo definitutako espeziea.

## Sasoia eta lekua 
Udaren amaieran. Koniferoen (pinazien pinua, eukaliptoa) eta mistoen (artelatza …) basoetako lurzoruan. Lurzoru hareatsuetan. Ez da oso ohikoa.

### Banaketa eremua 
Kanada, Ameriketako Estatu Batuak, Alaska, Mexiko, Europa, Errusia, Himalaiako eremua, Japonia.

## Erreferentziak 
## Kanpo estekak
Phyllis Smith

**Phyllis Smith** (San Luis, Misuri, AEB, 1951ko uztailaren 10a) estatubatuar aktorea da. Ezaguna da NBCko, *The Office* telesailean *Phyllis Lapin* interpretatzeagatik; 2005etik 2013ra emititu zen.

## Biografia 
The Hill auzoan jaio zen, St. Luis hirian, Misuri. Lehen Hezkuntzako lizentziaturako graduatua da Misuri-St Unibertsitatean1972an.

### Lan ibilbidea 
1970ean eta 1980an, dantzari lan egin zuen, San Louis Cardinals futbol-taldeko animatzaile gisa, eta burlesque-artista gisa ("*Ez nintzen biluzten, baina nik lumak eramaten nituen*", esan zuen Smith-ek), eta dantza utzi behar izan zuen belaunean lesio bat izan ondoren. 

Smithek Hollywooden lan egin zuen aktore eta casting prozesuetan; testuinguru horretan, casting laguntzaile gisa lan egiten zuen The Office telesailerako, Phyllis Lapin-en papera eskaini ziotenean. Phyllis Lapin berariaz sortutako pertsonaia da, Michael Scott nagusiarekin ados ez dagoen ahots leuneko saltzaile pertsonaia. Antzezleen Sindikatuaren Saria jaso zuen, 2006an eta 2007an, filmazioko gainerako kideekin batera, komedia bateko aktore onenaren kategorian.

2008ko ekainaren 24an, Smith The Officeko kideekin aurkeztu zen Celebrity Family Feud-en.

2011n, Smithek paper garrantzitsua interpretatu zuen Bad Teacher filmean, Cameron Díaz, Justin Timberlake eta Jason Segelen ondoan.

## Lanak 
Lana, urtea eta pertsonaia hurrenez hurren:

# *The Office* (2005-2013) - Phyllis Lapin.
# *Arrested Development* (2005) - Carla.
# *The 40-Year-Old Virgin* (2005) - Andyren ama.
# *The Office: The Accountants* (2006) - Phyllis.
# *I Want Someone to Eat Cheese With* (2006) - OA Lady / Marsha.
# *The Office: The Outburst* (2008) - Phyllis.
# *Butter* filma(2011) - Nancy.
# Bad Teacher (2011) - Lynn.
# *Alvin and the Chipmunks: Chipwrecked* (3D) (2011) - Azafata.
# *Inside Out* filma (2015) - Tristura (ahotsa)
# *The OA* (2016) - Betty

## Sariak eta izendapenak 
## Erreferentziak 
## Kanpo estekak 
*
Omango Tourra

**Omango Tourra** (ofizialki: ***Tour of Oman***) etapakako txirrindularitza lasterketa profesionala da, urtero otsailean Omanen jokatzen dena.

A.S.O. elkarteak 2010ean sortua izan zen, UCI Asia Tourraren barnean, 2.1 mailan. 2012an 2.HC. mailara igo zen.

2020ean UCI ProSerieseko egutegian sartu zen, 2.Pro mailan. Hala ere, urte horretako ekitaldia bertan behera utzi zuten, Qabus bin Said Al Said Sultana zendu bait zen.

## Elastikoak 
Sailkapeneko liderrak, honako elastiko hauekin nabarmentzen dira:
* Sailkapen orokorra: gorria 20px
* Puntukako sailkapena: berdea 20px
* Gazteen sailkapena: txuria 20px
* Saituenaren saria: txuri, gorri eta berdea lehenbiziko ekitaldietan eta 2018tik aurrera urrezkoa 20px

## Palmaresa 
### Sailkapen orokorra 
### Beste sailkapenak 
## Erreferentziak 
## Kanpo estekak 
* ASOren webgunea
* Webgune ofiziala
* Omango Tourra - *Sitiodeciclismo.net*
* Omango Tourra - *Cqranking.com*
Corduliidae

***Corduliidae*** burruntzi odonata familia da. Intsektu hauek erakusten duten ezaugarri nagusia begiak dira, handiak eta berde kolorekoak. Horregatik esmeralda-buruntziak gisa ezagutzen dira sarritan. Munduan 150 espezie aurkitu dira.

## Ezaugarriak 
Normalean beltzak edo marroi ilunak izaten dira, metalezko eremu berde edo horiekin, eta gehienek esmeralda koloreko begi handiak izaten dituzte. Ninfak beltzak dira, iletsuak, eta normalean erdi urtarrak. Ia mundu osoan aurkitzen dira, baina espezie indibidual batzuk nahiko bakanak dira. *Somatochlora hineana* espeziea, adibidez, Estatu Batuetako arrisku larrian dagoen intsektua da.

## Taxonomia 
Genero hauek onartu dira:
* *Aeschnosoma* Selys, 1870
* *Antipodochlora* Fraser, 1939
* *Cordulia* Leach, 1815 
* *Cordulisantosia* Fleck & Costa, 2007 
* *Dorocordulia* Needham, 1901
* *Epitheca* Burmeister, 1839
* *Guadalca* Kimmins, 1957
* *Helocordulia* Needham, 1901
* *Hemicordulia* Selys, 1870
* *Heteronaias* Needham & Gyger, 1937
* *Metaphya* Laidlaw, 1912
* *Neurocordulia* Selys, 1871
* *Paracordulia* Martin, 1906
* *Pentathemis* Karsch, 1890
* *Procordulia* Martin, 1907
* *Rialla* Navás, 1915
* *Somatochlora* Selys, 1871 
* *Williamsonia* Davis, 1913

## Iruditegia 

Fitxategi:Somatochlora flavomaculata wing.jpg|*Corduliidae* baten hegalak.
Fitxategi:Delicate Emerald.jpg|*Somatochlora hineana* isla metalikoak.
Fitxategi:2007-06-10-2598a-Cordulia shurtleffii.jpg|*Cordulia shurtleffii*
Fitxategi:Epitheca bimaculata.jpg|*Epitheca bimaculata*
Fitxategi:Somatochlora alpestris 01.jpg|*Somatochlora alpestris*
Fitxategi:2013.07.07.-5-Godendorfer See-Godendorf--Gefleckte Smaragdlibelle-Maennchen.jpg|*Somatochlora flavomaculata*

## Erreferentziak 
## Kanpo estekak 
* :Encyclopedia.com.
* :Encyclopedia of Life.
* :BugGuide.
Phyllomacromia

***Phyllomacromia*** Corduliidae familiaren burruntzi genero handia da. 

## Espezieak 
Genero honek espezie hauek ditu:

* *Phyllomacromia aeneothorax* 
* *Phyllomacromia aequatorialis* 
* *Phyllomacromia africana* 
* *Phyllomacromia amicorum* 
* *Phyllomacromia aureozona* 
* *Phyllomacromia bicristulata* 
* *Phyllomacromia bispina* 
* *Phyllomacromia caneri* 
* *Phyllomacromia congolica* 
* *Phyllomacromia contumax* 
* *Phyllomacromia flavimitella* 
* *Phyllomacromia funicularioides* 
* *Phyllomacromia gamblesi* 
* *Phyllomacromia girardi* 
* *Phyllomacromia hervei* 
* *Phyllomacromia insignis* 
* *Phyllomacromia kimminsi* 
* *Phyllomacromia lamottei* 
* *Phyllomacromia legrandi* 
* *Phyllomacromia maesi* 
* *Phyllomacromia melania* 
* *Phyllomacromia monoceros* 
* *Phyllomacromia nigeriensis* 
* *Phyllomacromia occidentalis* 
* *Phyllomacromia overlaeti* 
* *Phyllomacromia pallidinervis* 
* *Phyllomacromia paula* 
* *Phyllomacromia picta* 
* *Phyllomacromia pseudafricana* 
* *Phyllomacromia schoutedeni* 
* *Phyllomacromia seydeli* 
* *Phyllomacromia sophia* 
* *Phyllomacromia sylvatica* 
* *Phyllomacromia trifasciata* 
* *Phyllomacromia unifasciata* 
* *Phyllomacromia villiersi* 

## Irudiak 

Fitxategi:Phyllomacromia_contumax_2014_05_01_a.jpg|*Phyllomacromia contumax*
Fitxategi:Phyllomacromia_melania_Selys,_1871_2432760743.jpg|*Phyllomacromia melina*

## Erreferentziak 
## Kanpo estekak
Phloeomana speirea

***Phloeomana speirea*** *Porotheleaceae* familiako onddo espezie bat da.

Sinonimoak: *Mycena speirea*, *Agaricus speireus*, *Omphalia speirea*.

## Deskribapena 
**Kapela:** 4 eta 9 mm bitarteko diametrokoa, lehenbizi kanpai-itxurakoa, gero lau-ganbila eta, azkenik, laua, deprimitua, ertza gardentasunez ildaskatua, zurixka. Azal glabroa, arre-zurbil kolorekoa, arre-horia, erdian ilunagoa.

**Orriak:** Zuriak, dekurrente samarrak, orritxoekin.

Orri dekurrenteak: Hanka ukitzeaz gain, beherantz jarraitzen duten orriak.

**Hanka:** 25 eta 60 mm bitarteko garaierakoa eta 0,5 eta 1 mm bitarteko lodierakoa, barnehutsa, zuri distiratsu zeharrargitsu kolorekoa, oinarri horixkarekin, hirtsutua.

**Haragia:** Urria, zurixka. Usain eta zapore nabarmenik gabea.

**Etimologia:** *Mycena* terminoa latinetik dator, perretxikoa, onddoa, esan nahi du. *Speirea* epitetoa berriz grekotik dator, girlanda, esan nahi duen "speira" hitzetik.

## Jangarritasuna 
Ez da jangarria.

## Sasoia eta lekua 
Udazkenean. Hostozabalen motzondoetan eta adarretan hazten da, batez ere ibaiertzetako basoetan.

### Banaketa eremua 
Kanada, Ameriketako Estatu Batua, Alaska, Groenlandia, Costa Rica, Kolonbia, Birjina britainiar uharteak, Txile, Islandia, Europa, Errusia, Kirgizistan, Txina, Himalaiako eremua, Australia, Zeelanda Berri, Hegoafrika, Antartika.

## Erreferentziak 
## Kanpo estekak
Azido tiludroniko

**Azido tiludronikoa** edo **tilodronatoa** konposatu organikoa da organofosforoen familiakoa eta bifosfonatoen klasekoa, C7H9ClO7P2S formula duena.
ezkerrera|thumb|Azido Tiludronikoa

Medikuntzan Paget-en hezur-gaixotsuna tratatzeko usatzen da. Albaitaritzan zaldien sindrome nabikularra eta beste hezur-gaixotasun batzuk tratatzeko erabiltzen da.

Bifosfonatoek osteoklastoen aktibitatea blokeatzen dute eta hezurren hauskortasuna gutxiagotzen dute, kaltzioa galtzea eragotziz.

Gizakiongan tilodronatoa pilulen bidez hartzen da, baina zaldien kasuan injektatuz.

## Bifosfonatoen indar erlatiboa 
Hezurretako eritasunak tratatzeko baliatzen diren bifosfonatoen indar erlatiboa adierazten da taula honetan.

## Erreferentziak 
## Kanpo estekak
Tsehaytu Beraki

**Tsehaytu Beraki** (; Quatit, 1939ko irailaren 1a – Rotterdam, 2018ko maiatzaren 24a) eritrear musikari eta ekintzaile politikoa izan zen, abesteagatik eta *krar* (bost sokako harpa) jotzeagatik ezaguna.

## Bizitza 
1939an jaio zen Quatit herri txikian. 1999an Asmarara itzuli zen, eta Rishan ahizpak istorio osoa kontatu zion. 1999an Asmarara itzuli zen aldi baterako.

## Erreferentziak 
## Kanpo estekak
Óscar Aristizábal

**Óscar Emilio Aristizábal Botero** (Medellín, 1954ko irailaren 25a) Kolonbiako futboleko zuzendari teknikoa da, gaur egun Valledupar FC taldearen ordezkaria.

## Ibilbidea 
1972 eta 1987 bitartean, Pony Futbol txapelketa ezaguneko taldeak zuzendu zituen.

1988rako, DIMra iritsi zen, eta, han, 4 denboraldiz, koordinatzaile-kargua hartu zuen klubeko dibisio txikietan, 1992 arte. 1992ko gainerako hilabeteetan, Deportivo Rionegrori zuzendu zion bigarren mailan, eta horixe izan zen FPCko lehen esperientzia. 1993rako eta 1995era arte, dibisio txikietako koordinatzailea izango litzateke berriro, baina oraingoan Atlético Nazionalean.

1995etik 1997ra bitartean, Panamako Futbol Selekzioan egon zen, lehenik César Maturanaren laguntzaile tekniko gisa, eta gero entrenatzaile gisa. 1998/99 denboraldian DIM zuzendu zuen, eta, ondoren, Panamako Selekzioetara itzuli zen, epe laburrean.

2000 eta 2002 bitartean Boliviako futbolean The Strongest eta Jorge Wilstermann klubak zuzendu zituen.

Bi denboraldiz zuzendu zuen Emirerri Batuetako futbol exotikoan Emirates Club. Egonaldi horretan, Walter Ramírez prestatzaile fisikoarekin elkartu zen, eta Ekialde Hurbilean lanean geratu zen. Handik bi hamarkadatara, aitorpen handia lortzen jarraitzen du. Iran eta Arabiar Emirerri Batuetako taldeetan aritu da Ramírez, bitarteko gisa.

2006an, Óscar Kolonbiara itzuli zen, eta 2008ra arte Deportivo Rionegrora joan zen. Handik aurrera, arrakasta handirik gabe, Envigado FC taldea zuzendu zuen, eta, berrikiago, Valledupar FC taldea zuzendu zuen 2016. urtean.

## Kanpo estekak
Ferdinand Reich

**Frrdinand Reich** (Bernburg, 1799ko otsailaren 19a – Freiberg, 1882ko apirilaren 27a) alemaniar kimikaria izan zen.

Kolore zuri-beltzak bakarrik bereizten zituen, eta Theodor Richter hartu zuen laguntzaile zientifiko gisa. Biek aurkitu zuten 1863an indio elementu kimikoa, kantitate txiki bat isolatuz Freibergeko Unibertsitateko Teknologia eta Meatzaritza Institutuan.
Nanchangeko Matxinada

**Nanchangeko Matxinada** (), Shanghaiko sarraskiaren testuinguruan, Kuomintangen eta Txinako Alderdi Komunistaren arteko lehen gatazka esanguratsua izan zen Txinako Gerra Zibilean.

Kuomintangeko tropek, Nanchangen (Jiangxin), altxamendu bat egin zuten He Long eta Zhou Enlai buru zituztela, hiriaren kontrola bereganatzeko ahalegin batean, Kuomintang eta komunisten arteko lehen aliantza amaitu ondoren. Beste buruzagi garrantzitsu batzuk Zhu De, Ye Ting eta Liu Bocheng izan ziren.

Indar komunistek Nanchang okupatu zuten eta, ondoren, Kuomintangeko tropek ezarritako setioari ihes egin zioten abuztuaren 5ean, Jiangxiko Jinggang mendietara erretiratuz. Orduko plana Guangzhoura ailegatzea zen, bertan beste matxinada bat piztu baitzen. Abuztuaren 1ean, Askapenerako Herri Armadaren sorreraren urteurren gisa gogoratu zen. Komunistek Kuomintangekin izan zuten lehen borroka izan zela uste da.

## Erreferentziak 
## Kanpo estekak
Ekonomia da, inozoa

"**Ekonomia, inozoa**" () James Carvillek 1992an sortutako esaldia da. Maiz aipatzen da telebistan Carvillek esan zuen moduan "**Ekonomia da, inozoa.**" (). Carvile Bill Clintonen estrategia arduraduna zen 1992ko hauteskunde presidentzialetan George H. W. Bushen aurka. Bere esaldiaren helburua ez zen eztabaidetan erabiltzea, baizik eta kanpainako langileei eskaintzea, edukiak sortzerakoan zentra zitezen. Esaldiaren batera zeuden "Aldaketa vs. berriro ere berdina" () eta "Ez ahaztu osasun arreta" (). 

Clintonen kanpainak arrakastaz erabili zuen AEBn zegoen errezesio ekonomikoa Bush boteretik kentzeko. 1991ko martxoan, Golkoko Gerrako lurreko kanpaina hasi eta gutxira, estatubatuarren %90ek babesten zuen Bushen lana. Hurrengo urtean estatubatuarren iritzia nabarmen aldatu zen, 1992ko abuztuan %64 bere aurka baitzegoen. 

## Erreferentziak 
## Kanpo estekak
Neil H. McElroy

**Neil Hosler McElroy** (Berea, 1904ko urriaren 30a - Cincinnati, 1972ko azaroaren 30a) estatubatuar enpresari eta politikaria izan zen. 1957 eta 1959 artean, Dwight D. Eisenhower presidentea zela, Defentsa Idazkaria izan zen.

## Biografia 
Ohioko Beran jaioa, Neil H. McElroy Cincinnati eskualdean hazi zen. 1925ean Harvard Unibertsitatean Ekonomian lizentziatu ondoren, Cincinnatira itzuli zen Procter & Gamble konpainiaren publizitate sailean lan egiteko.

## Kanpo estekak
Anhedonia

**Anhedonia** plazera esperimentatzeko ezintasuna da, ia jarduera guztietan interesa edo gogobetetasuna galtzea. Atseginak izan ohi diren estimuluak erreaktibotasun faltatzat hartzen dira. Depresioaren sintoma edo adierazle argienetako bat da, baina beste nahaste batzuetan ere ager daiteke, hala nola dementzia mota batzuetan (Alzheimerra, esaterako), nahaste psikotikoetan (eskizofrenia, edo nortasunaren nahaste eskizoidea).

## Definizioa 
Anhedoniaren lehen definizioek esperientzia atsegina azpimarratzen duten bitartean, eredu berriagoek nabarmendu dute beharrezkoa dela portaera dibertigarriaren alderdi desberdinak kontuan hartzea, hala nola jarduera batean parte hartzeko motibazioa edo nahia, jarduerak berak duen gozamen-mailarekin alderatuta. Anhedonia apatiarekin nahasi ohi da,baina kontzeptu desberdinak dira.

Kulturak eragin handia du. Kultura-talde batek portaera bat onar dezake, eta beste talde batek ez du ondo ikusten. Faktore biologikoak dira eragin perinatalen eta osasun fisikoaren eragile nagusiak. Medikuak erabaki behar du egoera normala edo anormala den.

## Kanpo estekak
San Esteban baseliza (Escobedo de Camargo)

thumb|250px|Baseliza atzetik.
**San Esteban baseliza** Escobedo herriko San Esteban auzoan dago, Camargoko udalerrian (Kantabria, Espainia). Eraikina pizkunde eta barrokoko elementuak ditu. XVI-XVII. mendekoa da.

Ermitak gaur egun non dagoen ez dakigun erretaula bat izan zuen; erretaula horretatik ermita honen titularra den San Estebanen estatua bat baino ez da kontserbatzen. Escobedo de Camargoko San Pedro parrokia-elizan dagoen San Isidro Labradorren irudi bat ere gordetzen da.

## Erreferentziak 
## Kanpo estekak
Elizabeth Avery Meriwether

**Elizabeth Avery Meriwether** (Tennessee, Ameriketako Estatu Batuak, 1824ko urtarrilaren 19a  - 1916ko azaroaren 4a)  estatubatuar idazlea eta mugimendu sufragistaren aktibista izan zen.

## Bizitzaren hasiera 
Bera, neba eta hiru ahizpak Memphisera (Tennessee) joan ziren bizitzera, bere gurasoekin, Nathan Avery eta Rebecca Rivers Averyrekin, 1835ean, egoera ekonomiko hobea aurkitzeko. 

## Helduaroa 
1852an, Menor Meriwetherekin ezkondu zen, 1861ean Konfederatu Nagusi bihurtu zena. Senarra kanpoan zegoela, Meriwether-ek bere seme-alabekin Memphisetik ihes egin behar izan zuen indar federalekin izandako gatazkagatik . Geroago, AEBek konfiskatutako ondasunak erreklamatzen saiatu zen.  

Menor Meriwether ez zen inoiz Nathan Bedford Forresten agindupean aritu gerran, baina ofizial konfederatu beterano eta trenbideen eraikitzaile gisa ezagutu ziren. 

Hizlari gisa, Tennessee estatuko plataformatik hitz egin zuen lehen emakumea izan zen. *Susan B. Anthony, Elizabeth eta Cady Stantonekin ,* emakumeen eskubideen berdintasunaren alde, *hitzaldiak eman zituzten Ingalaterra Berrian, Texasen eta beste estatu batzuetan.*

Meriwetherrek Missourin "eskubide berdintasunari" buruzko hitzaldi bat eman zuen lehen aldian gutun anonimo asko jaso zituen; batzuetan salatu egin zuten. Tennesseen lehen hitzaldi publikoa eman zuenean, egunkariaren editorearengana joan zen eta iragarkia egiteko eskatu zion,baina hark ahal zituen eragozpen guztiak jarri zizkion. Azkenik, hitzaldi gaua, aretoa gainezka zegoen; hitzaldi arrakastatsu bat eman zuen .

Gerraosteko Memphis-en, emakumeen sufragioaren bidezko mugimenduan parte hartu zuen. Legez kanpokoa izan arren, 1872ko presidentetza-hauteskundeetan erregistratu eta bozkatu egin zen. Sufragio-eskaerak aurkeztu zituen (arrakastarik gabe) 1880ko konbentzio demokrata eta errepublikanoetan.

Memphisera itzuli zenean, hitzaldi-biraren ondoren, Meriwether "The Tablet" egunkariaren  editore bihurtu zen. 

## Idazlanak 
Liburu askoren egilea izan zen, gerra garaian eta ondoren Hegoaldean izandako gertakari historiko garrantzitsuen deskribapenak emanez. Hirurogei urte baino gehiagoz herrialde honetako egunkari eta aldizkari nagusien kolaboratzaile etengabea izan zen.

* *The Refugee* (Ipuin laburra - 1863)
* *The Master of Red Leaf*(1872)
* *Black and White* (1883)
* *The Ku Klux Klan, or The Carpetbagger in New Orleans*(1877)
* *Facts and Falsehoods About the War on the South*(1904) (saidinimoa: George Edmonds)
* *Sowing of the Swords: The Soul of the Sixties* (1910)

## Ondarea 
Meriwether tamaina naturalean irudikatuta dago Tennessee Women's Suffrage Memorialeko brontzezko estatua batean, Knoxville hirian (Tennessee), Nashvilleko Anne Dallas Duleyrekin eta Knoxvilleko Lizzie Crozier Frenchekin batera. Eskultura Alan LeQuirerena da.

## Erreferentziak 
## Kanpo estekak 
* Tennessee Entziklopedia
Mauro Pagani

**Mauro Pagani** (Chiari, 1946ko otsailaren 5a) egile abeslari eta musikari italiarra da. Zinemarako soinu-banda ospetsuak idatzi ditu.

## Ibilbidea 
Musikari multiinstrumentalista, ekoizlea, Premiata Forneria Marconi taldeko partaidea izan da eta beste musikagile eta musikariekin lan egin du ere bai, besteak beste, Fabrizio De André, Gianna Nannini, Ornella Vanoni, Roberto Vecchioni, Massimo Ranieri eta Luciano Ligabue. 

Bere estiloa joera ugari izan ditu: rock, blues, musika etnikoa, arabiarra, balkanikoa eta orientala. Film askoren soinu banden egilea izan da.

## Diskografia 
### Premiata Forneria Marconirekin 
*1972 - *Storia di un minuto* 
*1972 - *Per un amico* 
*1973 - *Photos of Ghosts* 
*1974 - ''L'isola di niente* 
*1974 - *The World Became the World* (aurrekoaren ingelesezko bertsioa)
*1975 - *Chocolate Kings*

### Zuzenean 
*1974 - *Live in USA*
*2004 - *Piazza del Campo*

### Figli di Bubbarekin batera 
*1988 - *Essi*

### Bakarlari gisa 
*1978 - *Mauro Pagani*
*1979 - *Rock and Roll Exibition*
*1981 - *Sogno di una notte d'estate* (antzerki espektakulua)
*1991 - *Passa la bellezza*
*2003 - *Domani*
*2004 - *2004 Creuza de mä*

### Singoli
*2016 - *The big man*  (Sony Records)

### Soinu bandak 
*1983 - *Sogno di una notte d'estate* - Gabriele Salvatoresen filma.
*1984 - *Ladies & Gentlemen* - film di Tonino Pulciren filma.
*1987 - *Dolce assenza* - film di Claudio Sestieriren filma.
*1988 - *Topo Galileo* (con Fabrizio De André) - Francesco Laudadioren filma.
*1992 - *Puerto Escondido* - Gabriele Salvatoresen filma.
*1997 - *In barca a vela contromano* - Stefano Realiren filma.
*1997 - *Nirvana* - Gabriele Salvatoresen filma.
*2002 - *I Lunes e la sfera di Lasifer* (marrazki bizidunak).
*2003 - *I magicanti e i tre elementi* (marrazki bizidunak).
*2010 - *C'era una volta la città dei matti...*, Marco Turco zuzendutako telesaila.
*2011 - *Il colore del vento*, Bruno Bigoni dokumentala.
*2013 - *Educazione siberiana*, Gabriele Salvatoresen filma.
*2016 - *Fuga da Reuma Park*, Aldo, Giovanni e Giacomo eta Morgan Bertaccaren filma. 
*2019 - *Tutto il mio folle amore*, Gabriele Salvatoresen filma.

## Liburuak 
* 2009 - *Foto di gruppo con chitarrista* (Rizzoli)
* 2022 - *Nove vite e dieci blues. Un’autobiografia'' (Bompiani)

## Sariak 
* Ciak d'oro saria *Educazione siberiana* filmaren soinu bandarekin, 2013an.

## Erreferentziak 
## Kanpo estekak 
* :Mauro Pagani AllMusic webgunean.
* :Mauro Pagani IMDb webgunean.
Shygirl

**Blane Muise**, ezagunagoa **Shygirl** izen artistikoaz  (Londres, Ingalaterra, Erresuma Batua, 1993ko maiatzaren 4a) britainiar disk jockey (DJ) raperoa da, abeslaria, konpositorea eta NUXXE diskoetxe eta kolektiboaren zuzendarikidea. Shygirl-en musikak hip house, hip-hop industrial, grime eta 'club deconstruido' delakoaren elementuak ditu. Hyperpop musika-eszenarekin ere lotu du. Shygirl ospetsu egin zen Sega Bodega irlandar lankide hurbil eta lagunarekin lan egin ondoren, baita Arca eta Sophie pop esperimentaleko beste ekoizle ezagun batzuekin ere. Rihannak, besteak beste, NUXXEko hainbat pista erabili zituen bere komertzialentzat eta Fenty Beautyren moda-desfilerako. Shygirlek hainbat bakun kaleratu ditu 2016. urteaz geroztik, baita *Cruel Practice* eta *ALIAS* izeneko bi EP ere.

## Biografia 
Shygirl Londresko hegoaldean jaio zen eta Blackheath inguruan hazi zen. Gero, Bristolgo Unibertsitatean hasi zen ikasten, eta asteburuetan Londresera joaten zen, festetara joateko. 

### Musika ibilbidea 
2016. urtean bere lehen *"Want More*" sinplea merkaturatu zuen, Sega Bodegak ekoitzia. Hauxe izan zen Shygirl, Sega Bodega eta Coucou Chloek sortutako NUXXE zigiluan kaleratutako lehen kanta.

2017an Sega Bodegarekin lanean jarraitu zuen "MSRY" eta "NVR" sinpleetan, eta Bodegaren "CC"  abestian agertu zen urte hasieran.

2018ko maiatzean, *Cruel* *Practice* EP debuta kaleratu zuen NUXXEn. Pitchfork, Crack Magazine eta Tiny Mixtapes bezalako musika-magazinen kritika positiboak jaso zituen EPk.

2020an Arcaren "Watch" abestian agertu zen KiCk albumean. Bikoteak aldez aurretik "*Unconditional*" abestian parte hartu zuen. Lan horren irabaziak Black Lives Matter eta Inquest UKrentzat izan ziren.

2020ko azaroan, bigarren EP, *ALIAS*, merkaturatu zuen Because Music zigiluan. EP horrek Pitchfork, Vogue eta NMEren arreta positiboa jaso zuen. MusicNG audio eta musika argitalpenak ALIAS 2020ko EP onenetakotzat katalogatu zuen.

## Diskografia 
### EP 
### Bakunak 
## Erreferentziak 
## Kanpo estekak
Vincenzo Cabianca

**Vincenzo Cabianca** (Verona, 1827ko ekainaren 21a – Erroma, 1902ko martxoaren 21a) italiar margolaria izan zen.

Veronako eta Veneziako akademietan ikasi zuen. Giuseppe Mazziniren mireslea eta Italia Gaztea mugimenduko kidea izan zen eta 1848an Bolognaren defentsan parte hartzen ari zela preso hartu zuten. Askatu ondoren, Venezian bizi izan zen 1849tik 1853ra.

1850eko hamarkadan Adriano Cecioni, Cristiano Banti eta Telemaco Signorini margolariak ezagutu zituen Florentziako Michelangelo kafetegian eta Macchiaioli taldearekin bat egin zuen. Orduan, aire zabaleko paisaiak margotu zituen, baina ez zituen alde batera utzi margolaritza historikoa eta literaturako gaiak. Eguzki-argiaren ondorioetan interesatu zen batez ere, eta kontrasteak nabarmendu zituen. Bere margolan askotan mojak agertzen dira.

Toskanara eta Parisera bidaiatu ondoren, Parman bizi izan zen 1864 eta 1868 artean, eta ondoren Erroman. Bere azken lanek sinbolisten eta prerrafaeliten eragina jaso zuten.

## Iruditegia 

Cabianca Le monachine.jpg|*Mojak* (1861)
Cabianca Lungomare.jpg|*Itsasertza* (1860)
Cabianca S. Pietro a Porto Venere.jpg|*San Petri in Porto Venere eliza* (1860)
Cabianca Effetto di sole.jpg|*Eguzki-argi* (1870)
Cabianca Mattutino.jpg|*Goiza* (1901)
Water carriers of La Spezia (1864), by Vincenzo Cabianca.jpg|Urketariak La Spezian, 1864

## Kanpo estekak
Angelina Pollak

**Angelina Pollak-Eltz** (Viena, Austria, 1932ko apirilaren 24a - Ibidem, 2016ko uztailaren 1a) jatorri austriarreko antropologo venezuelarra izan zen. Venezuelako herritarren erlijio-ohiturei buruzko ikertzaile garrantzitsuenetako bat izan zen. Hainbat hizkuntza menderatzen zituen: alemana, italiera, gaztelania, frantsesa eta nederlandera. 

## Biografia 
Lehen Hezkuntzako ikasketak bere jaioterrian hasi zituen. Unibertsitate-ikasketak egin zituen *Piedmont Collegen* (AEB), eta *Bachelor of Science* maila lortu zuen. Vienako Unibertsitatean egin zuen doktoretza, Antropologia Fisikoaren eta Antropologia Kulturalaren arloan, eta *Vestigios africanos en la cultura del pueblo venezuelano* tesiarekin graduatu zen. 

Venezuelara joan zen 1959an eta 1976an lortu zuen nazionalitatea. 

### Antropologo ibilbidea 
Andres Bello Unibertsitate Katolikoko irakasle titularra izan zen Letren Eskolan eta graduondoko historian, baita *Montalbán aldizkariko* eta Erlijioko Ikasketa Konparatuen Zentroko zuzendaria ere. 

Venezuelako herriaren sinkretismo magiko-erlijiosoari buruzko ikerketak egin zituen, eta, horren ondorioz, hogeita hamar liburu eta 300 artikulu inguru idatzi zituen, Europa, Amerika eta Afrikako aldizkarietan argitaratuak. 

2016ko uztailaren 1ean hil zen bere jaioterrian.

## Lanak 
Besteak beste lan hauek argitaratu zituen:
* María Lionza: mito y culto venezolano ayer y hoy: 40 años de estudios en el campo
* 2001ean, La medicina tradicional venezolana
* Estudio antropológico del pentecostalismo en Venezuela
* La esclavitud en Venezuela:un estudio histórico-cultural
* Umbanda en Venezuela La negritud en Venezuela Angelina Pollak-Eltz.
* Folklore y cultura en la Península de Paria, Sucre, Venezuela / Angelina Pollak Eltz y Cecilia Isturiz.
* Nuevos aportes a la bibliografía afro-venezolana / Angelina Pollak Eltz.
* 1983an, Bibliografía antropológica venezolana / Angelina Pollak Eltz.
* Tradiciones africanas en Chuao, Estado Aragua / por Angelina Pollak Eltz.
* Theamerindian heritage in the folk-culture of Venezuela: Angelina Pollak-Eltz.
* Estudio del sistema de sonidos del idioma panare / por Jana Price; traducción por Angelina Pollak-Eltz. Folk healing practices in Venezuela
* Cultos afroamericanos
* María Lionza, mito y culto venezolano / Angelina Pollak Eltz.
* La cultura de Angkor y la cultura Maya: Angelina Pollak-Eltz.
* Medicina popular en Venezuela
* Folklore y cultura en los pueblos negros de Yaracuy
* Las ánimas milagrosas en Venezuela
* 1991n, La religiosidad popular en Venezuela Pentecostalism in Venezuela
* Aportes indígenas a la cultura del pueblo venezolano
* Magic, sorcery and witchcraft among afrovenezuelan peasants
* Regards sur les cultures d'origine africaine au Vénézuela
* Synkretistische kulte im volkskatholizismus Venezuelas
* Cultos afroamericanos: vudú y hechicería en las Américas
* Bibliografía afrovenezolana
* La familia negra en Venezuela
* Vestigios Africanos en la Cultura del Pueblo Venezolano

## Aintzatespenak 
* 2005ean *Homenaje a la Doctora Angelina Pollak-Eltz*.. Boletín del Archivo Arquidiocesano de Mérida, Lourdes Lubuc de Iseak idtzia. 

## Erreferentziak 
## Kanpo estekak
Escobedo de Camargo

**Escobedo** Kantabriako Camargo udalerriko herri bat da, Santanderreko eskualdean. Udalerriaren hegoaldean dago, Muriedas hiriburutik 5,5 kilometrora, eta 55 metroko altueran, hiri-eremutik urrunen dagoen herria da. 2020an 1.425 pertsona zeuden erroldatuta.

## Auzoak 

* El Alto
* Arenas
* Casar
* La Fuente
* La Llastra
* La Maza
* Mijares
* Monasterio
* La Ria
* San Esteban
* San Pantaleón
* Santa Cruz
* Solacuesta
* Tocos

## Ekonomia 
Abeltzaintzak garrantzi handia du. Dena dela, azken urtetan, bigarren etxebizitzak direla eta, eraikuntzak ere presentzia handia lortu du.

## Ondarea 
Balio handiko tokiak eta eraikinak ditu. Hona hemen ezagunenak:
* San Pedro Apostol eliza
* San Pedro nekropolia
* Santa Cruz baseliza
* San Pantaleón baseliza
* San Esteban baseliza
* El Pendo leizea
* El Pendo-Peñajorao leizea
* Bilboko artadi eta harrobia
* Collado gazteluaren erorkinak
* Hoz Peñas Negras gaztelu-dorrea

## Erreferentziak 
## Kanpo estekak 
* :Escobedo Camargoko udalerriaren webgunean.
Balizko Arkeologia Gune

[thumb|Deban dagoen [Praileaitz|Praileaitz leizea Balizko Eremu Arkeologiko izendatu zen 1997 urtean]]
**Balizko Arkeologia Gune** bat, hainbat  administraziotako legeetan garatu den forma juridiko bat da. 
[thumb|Burgos kaleko 7. atea. Beste kasko historikoekin gertatu den bezala, [Urduña|Urduñakoa ere Balizko Arkeologia Gune da.]]
Arkeologia Ondarearen barrua sartzen da eta aztarna arkeologikoak izan ditzaketen inguru, orube zein eraikinei ematen zaien izendapen legala da. Izendapenak babes legala ematea ere esan nahi du. Izendapen hori duten lekuetan, bertan egin daitezkeen obren aurretik,  beharrezkotzat jotzen da ikerketa bat egitea, obra proiektuak orubearen edo eraikinaren balio arkeologikoetan edo izan dezakeen eragina zehazteko.

## Legeetan zehaztutako forma juridikoaren izena 
EAEko legedian, "Balizko arkeologia gune" figura juridikoa zehaztu da kasu horietarako, eta Frantzian, "*zones de présomption de prescription archéologique*" edo "ZZPPA" esamoldea erabiltzen da.

Espainiako Kultura eta Kirol Ministerioaren nazio mailako Arkeologia planaren esparru programan, hainbat esamolde erabiltzen dira, eta adierazten du terminologia nahasgarria izan daitekeela:  "*zona de reserva arqueológica*",  "*espacio de protección arqueológica*"," *zona de servidumbre arqueológica*", "*espacio de interés arqueológico*" eta "*zona de prevención arqueológica*".

## Erreferentziak 
## Kanpo estekak
Louisa Lawson

**Louisa Lawson** (Albury, 1848ko otsailaren 17a – Sidney, 1920ko abuztuaren 12a) poeta, idazle, argitaratzaile, sufragista eta feminista australiarra zen. Henry Lawson poeta eta idazlearen ama zen.

## Biografia 
Louisa Lawson 1848ko otsailaren 17an jaio zen, Guntawang geltokian, Gulgong inguruan (Hegoaldeko Gales Berria). Harriet Winn eta Henry Alburyren alaba zen. Hamabi anai-arrebetatik bigarrena izan zen, eta, neska askok bezala, 13 urte zituela utzi zuen eskola. 1866ko uztailaren 7an, Niels Larsenekin (Peter Lawson) ezkondu zen, Norvegiako marinel batekin, Mudgeen (Hegoaldeko Gales Berria).

*The Republican* zuzendu izanaren irabaziekin eta esperientziarekin, *The* *Dawn* aldizkari feminista zuzendu eta argitaratu zuen Lawsonek 1888ko maiatzean. Australian eta beste herrialde batzuetan oso-osorik emakumeek egin eta banatu zuten lehen argitalpena izan zen. *The Dawn*ek ikuspegi feminista sendoa zuen, eta, askotan, gai hauek ukitzen zituen: emakumeek botoa emateko eta funtzio publikoak bere gain hartzeko eskubidea, emakumeen hezkuntza, emakumeek ekonomian parte hartzea, etxeko indarkeria eta edari alkoholdunen kontsumoaren aurkakoa. *The* *Dawn* hilero argitaratu zen 17 urtez (1888–1905) eta lanean 10 emakume izatera iritsi zen. Henryk poesiekin eta istorioekin kolaboratu zuen, eta, 1894an, *The Dawn*ek lehen liburua argitaratu zuen: *Short Stories in Prose and Ver*.

1904an, Louisak bere liburua argitaratu zuen, *Dert and Do*, 18.000 hitzeko historia laburra. 1905ean, bere poemak bildu eta argitaratu zituen, *The Lonely Crossing and other Poems* liburuan.

## Sufragista 
1889an, Lawsonek *The Dawn Club* sortu zuen, Sidneyko mugimendu sufragistaren gune bihurtu zena. 1891n, Hegoaldeko Gales Berriko Emakume Sufragisten Liga sortu zen emakumeen botoaren aldeko kanpaina egiteko, eta Lawsonek baimendu zuen *The Dawn*-en bulegoak erabiltzea panfletoak eta kosturik gabeko kanpainako materiala inprimatzeko. Emakumeek bozkatzeko eskubidea lortu zutenean, 1902an, Lawson "*Hegoaldeko Gales Berriko* *sufragioaren ama*" gisa aurkeztu zitzaien parlamentuko kideei.

## Azken urteak 
Lawson 1905ean erretiratu zen, baina Sidneyko aldizkarietarako idazten jarraitu zuen, eta *The Lonely Crossing and Other Poems* 53 olerkiz osatutako bilduma argitaratu zuen. 1920ko abuztuaren 12an hil zen, 72 urte zituela, gaixotasun luze eta mingarri baten ondorioz. 1920ko abuztuaren 14an lurperatu zuten Rookwooden hilerriko Ingalaterrako Elizaren sekzioan.

## Poesia aukeraketak (ingelesez) 
* "" (1888)
* "" (1891)
* "" (1892)
* "" (1892)
* "" (1893)
* "" (1901)

## Erreferentziak 
## Lotutako artikuluak 
* Suffragette

* Sufragisten zerrenda
* Sufragisten zapia
* *Suffragette* filma
* Emakumeen sufragismoa

## Kanpo estekak
Beate Uhse

**Beate Uhse** (1919ko urriaren 25etik 2001eko uztailaren 16ra) alemaniar enpresaburua izan zen, eta 1930eko hamarkadan Alemaniako akrobazia-enpresa pilotu emakume bakarra zen. Bigarren Mundu Gerraren ondoren, munduko lehen sex shop-a ireki zuen. Berak hasitako konpainiak, Beate Uhse AGk, Frankfurteko burtsan kotizatzen du.

## Biografia 
Uhse Wargenau-en jaio zen, Cranz herriko auzo batean, Ekialdeko Prusian (orain Zelenogradsk, Errusia). Otto Köstlin baserritarraren eta Magarete Köstlin doktorearen (Alemaniako lehen bost medikuetako bat) hiru seme-alabetatik txikiena zen.

Zortzi urte zituela, anaia zaharrenak Ikaroren mitoa kontatu zion. Beateri txundituta utzi zion istorioak eta hegan egiteko ideia piztu zitzaion barnean. Hainbeste izan zen horrela, oilasko-luma batzuk hartu, hegal moduko batzuk egin eta gurasoen balkoitik salto egin zuela. Neskato basatia zen. Gurasoak ez ziren hura kontrolatzen saiatu; aldiz, alaba beren interes eta desiretan bultzatu zuten. Hezkuntza ona lortzen lagundu zioten. Gurasoek haurrei goiz eman zieten sexu-gaiei buruzko informazioa, eta argi hitz egin zieten sexualitateari eta kontrazepzioari buruz. Horrez gain, Beate kirolan ere trebea zen; hamabost urte zituela, Heses-eko xabalina txapelduna izan zen.

## Erreferentziak 
## Kanpo estekak
Abot-Kamay na Pangarap

***Abot-Kamay na Pangarap*** 2022az geroztik GMA Network kanalean emititzen den Filipinetako telesail bat da. Carmina Villaroel eta Jillian Ward aktoreek antzeztu zuten.

## Pertsonaiak 
* Carmina Villarroel: Lyneth Santos
* Jillian Ward: Analyn Santos

## Erreferentziak 
## Kanpo estekak
Josef Tošovský

**Josef Tošovský** (Náchod, 1950eko irailaren 28a) txekiar ekonomialari eta politikaria da. Txekiako lehen ministroa izan zen 1997tik 1998ra 

Pragako Ekonomia Unibertsitatean ikasi zuen nazioarteko merkataritza 1968. eta 1973. urteen artean, eta graduazioaren ondoren, Estatuko Txekoslovakiako Bankuan lan egin zuen, eta 1980ko hamarkadan Londresen lan egin zuen. 1989an izendatu zuten Estatuko Bankuko gobernadore, eta 1993tik 2000ra Txekuako Banku Nazionaleko gobernadore.

1997ko abenduan, Vaclav Havel presidenteak lehen ministro izendatu zuen krisi politiko baten erdian. 1997ko uztailean, Miloš Zemanek ordezkatu zuen karguan.
Manu Sagastume

**Manu Sagastume Arregi** (Ziordia, 1945eko maiatzaren 18a - Gasteiz, 2024ko otsailaren 17a) musikaria eta musika ikerlaria izan zen.

Gasteizko Jesús Guridi Musika Kontserbatorioko liburuzaina izan zen 1980ko hamarkadan (Carmelo Bernaola Kontserbatorioko zuzendari zela).

Araba Abesbatza bultzatu zuen (abestzaren zuzendari ere izan zen) eta Capilla Peñafloridako kidea izan zen sortu zenetik. bai egunkarietan.

## Erreferentziak
## Kanpo estekak
Bokaleko erorketa

**Bokaleko erorketa** 1988ko otsailaren 20an izan zen. Egun horretan Iparretarrak erakundeko bost kide atxilotu zituen Frantziako Jendarmeriaren Esku-hartze Taldeak Lapurdiko Bokale herrian, goizaldean. Villa Hélène izeneko etxean bilduta zeuden Filipe Bidart, Ttotte Etxebeste, Filipe Lascaray, Jean-Paul Hiribarren eta Peio Agerre. Frantziako Poliziaren 26 agentek inguratuta zeukaten eraikina, ordea. Etxetik irtetera zihoazenean Polizia tiroka hasi eta etxe barruan harrapatuta geratu ziren. Etxebeste bizkarrean jo zuen tiro batek eta elbarri utzi zuen. Filipe Bidart baigorriarra, garai hartan, Frantziako Estatuko pertsonarik bilatuena zen. Kolpe gogorra izan zen Iparraldeko erakunde armatuarentzat. Poliziaren arabera taldeko militante bakarra aske geratu zen kolpe polizial horren ondorioz, Lucianne Fourcade, Filipe Bidarten neskalaguna; haien hitzetan sarekadak taldea desegitea suposatzen zuen. 

IKk ez zuen berriro atentaturik egin urte hartako irailaren 27ra arte. Abenduaren 12an Baionan atxilotu zuten klandestinitatean gelditzen zen kide bakarra, goian aipatutako Lucienne Fourcade, eta harekin batera beste sei lagun espetxeratu zituzten. Dena dela, 1991n erakundearen aktibitateak berriro ere indartu ziren.

## Erreferentziak 
## Kanpo estekak
Piet van Katwijk

**Pieter Gerardus «Piet» van Katwijk** (Oploo, 1949ko otsailaren 27a – 's-Hertogenbosch, 2025eko otsailaren 24a) Herbehereetako txirrindularia izan zen, profesionala 1974tik 1983ra.

Jan eta Fons anaiak ere, txirrindulari profesionalak izan ziren.

## Palmaresa 
## Erreferentziak 
## Kanpo estekak 
* 
* Piet van Katjwick - *FirstCycling.com*
Txinako Iraultza Komunista

**Txinako Iraultza Komunista** () 1927an hasitako Txinako Gerra Zibil luzearen emaitza izan zen. Gerra horretan, Kuomintangeko nazionalistek, Chiang Kai-shek jenerala buru zutela, eta Mao Zedongeko Txinako Alderdi Komunistako komunistek aurre egin zioten, eta azken hauen garaipenarekin amaitu zen. Txinako Herri Errepublika ezarri zuten —desagertutako Txinako Errepublikaren lurraldean 1949ko urriaren 1ean Pekinen aldarrikatua—, eta geroago Taiwango uhartean finkatu ziren, non Txinako Errepublikaren erregimenarekin jarraitu zuten, Gerra Hotzaren lehen bi hamarkadetan «Txina komunistaren» aurkako «Txina nazionalista» bezala ezagutzen zena.

1946an hasi zen, Bigarren Txina-Japonia Gerra amaitu ondoren, eta Txinako Gerra Zibilaren bigarren zatia izan zen. 1921ean sortu ondoren, Txinako Alderdi Komunistaren boterearen bultzadaren gailurra izan zen. Txinako hedabideetan, garai horri **Txinatar Herriaren Askapen Gerra** () esaten zaio.

Garaipen komunistak eragin handia izan zuen botere-oreka globalean: Txina estatu sozialista handiena bihurtu zen populazioz, eta, 1956ko sino-sobietar zismaaren ondoren, hirugarren partaide bat Gerra Hotzean. Herri Errepublikak mundu osoko mugimendu komunistei laguntza zuzena eta zeharkakoa eskaini zien, eta alderdi maoisten hazkundea bultzatu zuen hainbat herrialdetan.

## Bibliografia 
* 
* 

## Kanpo estekak
Albert Depreitere

**Albert Depreitere** (Rumbeke, 1915eko urriaren 12a - 2008ko ekainaren 30a) belgikako txirrindularia izan zen. 1930ko hamarkadan izan zen txirrindularia. Garaipen bakarra lortu zuen. Gante-Wevelgem klasika handiaren bigarren ekitaldia.

## Palmaresa 
### 1935 
Gante-Wevelgem

## Erreferentziak 
## Kanpo estekak
Jérôme Dufromont

**Jérôme Dufromont** (Kortrijk, 1913ko otsailaren 13a - Kuurne, 1986ko urriaren 23a), Belgikako txirrindularia izan zen, profesionala 1936tik 1951ra.

Podiuma zapaldu zuen Gante-Wevelgem klasikaren lehenengo ekitaldian eta bigarren izan zen bigarren ekitaldian. Schaal Sels eta Iparraldeko Tourra irabazi zuen.

## Palmaresa 
**1934**
* 3. Gante-Wevelgem
**1935**
* 2. Gante-Wevelgem
**1937**
* 3. Paris-Arras
**1938**
* 3. Iparraldeko Tourrean eta etapa bat
* 6. Lieja-Bastogne-Liejan
**1939**
* Iparraldeko Tourra
* 8. Lieja-Bastogne-Liejan
**1943**
* 7. La Flèche Wallonnen
**1946**
* Schaal Sels
* 2. Paris-Arras
**1947**
* Belgikako Itzuliko etapa bat

## Erreferentziak 
## Kanpo estekak 
*
Pierino Gavazzi

**Piermattia «Pierino» Gavazzi** (Iseo, 1950eko abenduaren 4a-) Italiako txirrindulari ohia da, profesionala 1973tik 1992ra.

Gavazzi, 70ko eta 80koen hamarkadetako esprinter onenetako bat izan zen.
Hogei urtez luzatu zen kirol ibilbide oparoan, Italiako hiru txapelketan gailendu zen eta Italiako Giroko bost etapa irabazi zituen.

## Palmaresa 
## Sailkapen orokorra Itzuli Handietan eta Munduko txapelketan 
## Erreferentziak 
## Kanpo estekak
Jean-Marie Wampers

**Jean-Marie Wampers** (Uccle, 1959ko apirilaren 7a-) Belgikako txirrindulari ohia da, profesionala 1981etik 1992ra.

## Palmaresa 
## Sailkapen orokorra Itzuli Handietan eta Munduko txapelketan 
-: ez zuen parte hartu
UT: utzi, ez zuen amaitu

## Erreferentziak 
## Kanpo estekak 
*
Uwan

**Uwan** (うわん?) Japoniako mitologian gorputzarik gabeko ahotsa da. Izaki hori toki desberdinetan bizi daiteke, bereziki tenplu zaharretan eta hutisk gelditu diren familia-etxeetan. Yōkai bat da, hau da, literalki "agerpen", "mamu" edo "deabru" bat. 

## Ezaugarriak 
Aomoriren prefekturako kondaira zaharren arabera, pertsona bat eraikin horietako batean sartzen denean, yōkaik « Uwan ! » oihu egiten du bere belarriak zulatuz. Ahotsa eraikin barruko jendeak bakarrik entzun dezake; kanpoan daudenek ez dute ezer entzuten. Uwan bat ez da fisikoki existitzen eta soinua bakarrik da. Ez da, bestetik, inolako arrisku fisikorik suposatzen.

Antzinako japoniar kondairak Uwan bezalako formarik gabeko Yōkai adibideez beteta daude: soinua, argia edo bestelako fenomeno naturalak baino ez zirenak. Edo Aroan, ordea, yokai hauek gorputz fisikoak bereganatu zituzten artistek euren lanetan txertatu zutelako. Artistek liburuetan irudikatu zuten eta itxura fisikoa eman zioten, esaterako Sawaki Suushik *Hyakkai Zukan*-en eta Sekien Toriyamak *Gazu Hyakki Yagyō*n.

## Erreferentziak 
## Kanpo estekak 
* :Japoniako mitologiaren izakiak.
Iñaki Rupérez

**Iñaki Rupérez Urtasun** (Antsoain, Nafarroa Garaia, 2003ko urtarrilaren 7a) futbolari nafarra da.

## Biografia 
Eskuin atzelari lanetan aritzen da. Osasunako harrobian hezia, bere gazte ibilbidea bukatuta Errealak fitxatu zuen. Berio eta Sanserekin jokatu ondoren, Errealaren lehen taldearekin Rico Pérez zelaian egin zuen debuta 2024ko azaroaren 21ean Jove Españolen aurkako Errege Kopako neurketan. 2025eko ekainean Bigarren mailarako igoera lortu zuen Sanserekin.

## Kirol Ibilbidea 
*2025eko ekainaren 5ean eguneratua. Datu ofizialak.*

## Erreferentziak 
## Kanpo estekak 
* Fitxa
Twan Poels

**Twan Poels** (Oeffelt, 1963ko uztailaren 27a) herbehereetako txirrindulari ohia da. Bere herrialdeko Itzuliko bi etapa irabazi zituen eta bigarren eizan zen Gante-Wevelgem klasiko handian.

## Palmaresa 
### 1984 
2. Herbehereetako Txapelketan amateur mailan

### 1986 
Herbehereetako Itzuliko etapa bat

2. Gante-Wevelgem

2.  Wielerrevue Sari Nagusian

### 1987 
Herbehereetako Itzuliko etapa bat

### 1988 
La Liberation Sari Nagusia

### 1989 
3. Wielerrevue Sari Nagusian

### 1990 
2. Forbo Sari nagusian

## Erreferentziak 
## Kanpo estekak
Olaf Ludwig

**Olaf Ludwig** (Gera, 1960ko apirilaren 13a) alemaniar txirrindulari ohia da. Bi joko olinpikoetan izan zen eta bietan domina eskuratu zuen. Munduko Kopa irabazi zuen eta Munduko Txapelduna ere izan zen.

## Palmaresa 
## Erreferentziak 
## Kanpo estekak 
* 
* Olaf Ludwig - *FirstCycling.com*
Steffen Wesemann

**Steffen Wesemann** (Wolmirstedt, 1971ko martxoaren 11-) alemaniar txirrindulari ohia da.

2004ko Flandriako Tourra irabazi zuen, horretaz gain Bakearen Lasterketako errekorra dauka, bost garaipenekin.

## Palmaresa 
**1990**
* 2. Paris-Bourgesen
**1991**
* Berlingo Itzulia
**1992**
* Behe-Sajoniako Itzulia eta bi etapa
* Bakearen Lasterketa eta bi etapa
* 3. Renania-Palatinatuko Itzulian
**1993**
* Setmana Catalanako etapa bat
* Etorkizuneko Tourreko etapa bat
**1995**
* Espainiako Vueltako Tarteko Helmugen Sailkapena
* 2.  E3 Harelbeken
* 3. Argovia Kantonamenduko Sari Nagusian
**1996**
* Bakearen Lasterketa eta 7 etapa
**1997**
* Bakearen Lasterketa eta 4 etapa
**1998**
* Gaztela eta Leongo Itzuliko etapa bat
* 2. Bakearen Lasterketan
* 2. Saxoniako Itzulian
**1999**
* Bakearen Lasterketa eta 3 etapa
**2000**
* Koloniako Itzulia
* Down Under Tourreko etapa bat
* 3. Bakearen Lasterketan eta bi etapa
* 2. Alemaniako errepide txirrindularitzako txapelketan
* 2. Het Volken
* 3. Down Under Tourrean
* 3. Buchholz Sari Nagusian
* 9. Gante-Wevelgemen
* 9. Paris-Roubaixen
**2001**
* 2. E3 Harelbeken
* 3. Gante-Wevelgemen
* 7. Paris-Roubaixen
**2002**
* 2. Paris-Roubaixen
**2003**
* Bakearen Lasterketa eta etapa bat
* 2. Amstel Gold Racen
* 2. E3 Harelbeken
* 5. Argovia Kantonamenduko Sari Nagusian
* 9. Down Under Tourrean
**2004**
* Flandriako Tourra
**2005**
* 6. Züricheko txapelketan
**2006**
* 2. Amstel Gold Racen
* 6. Paris-Roubaixen
* 10. Eneco Tourrean
**2007**
* 3. Paris-Roubaixen
**2008**
* 7. Rund um den Henninger-Turmean

## Erreferentziak 
## Kanpo estekak 
*
Pholiota adiposa

***Pholiota adiposa*** *Strophariaceae* familiako onddo espezie bat da.

## Deskribapena 
**Kapela:** Tamaina ertainetik handirakoa, ganbila edo ganbil-kanpai itxurakoa hasieran, eta gero, lau-ganbila, 5 eta 13 cm bitarteko diametrokoa, oso azal likatsua eguraldi hezean, hori distiratsua edo hori okre antzeko kolorekoa eta ezkata marroi edo burdin kolorekoz estalita, zentrokide samar antolatuta.

**Orriak:** Meheak eta estu, adnatuak edo koska batez dekurrente samarrak, hasieran horiak, baina laster esporengatik okre antzeko kolorekoak edo burdin kolorekoak.

**Hanka:** Zilindrikoa, luzea eta liraina, 8 eta 15 (25) cm bitarteko garaierakoa eta 1 eta 1,5 cm bitarteko diametrokoa, ia beti oinarrian elkartuta sortak osatuz, oinarritik hasita, okre antzeko kolorea hartuaz doan gainazal hori distiratsu kolorekoa, beheko 2/3etan, marroi-gorrixka edo burdin koloreko ezkata gelatinakara edo likatsuz estalia eguraldi hezean, kapelarekin bat egiten duten lekuan amaitzen dira eta bertan kotoizko eraztun bat uzten dute

**Haragia:** Ez oso lodia, trinkoa, hori argia eta oinaren oinarrian apur bat okre antzeko kolorekoa, usain eta zapore nabarmenik gabea. Espora-jalkina, okre-burdin kolorekoa.

**Etimologia:** *Pholiota* terminoak, belarri ezkatatsua, kapela ezkatatsua esan nahi du. *Adiposa* epitetoa latinetik dator, koipetsu esan nahi duen "adiposus" hitzetik. Kapela likatsuagatik.

## Jangarritasuna 
Jangarri kaskarra.

### Nahasketa arriskua 
Bada talde bat, *Pholiota adiposa*, *Pholiota jahnii* eta *Pholiota limonella* oso antzekoak direnak eta mikologo batzuek sinonimotzat hartzen dituztenak, bereizketa oso konplikatua da.

## Sasoia eta lekua 
Udazkenean, irailetik azarora urrian momenturik onenarekin. Sortetan garatzen da, motzondoetan edo pago edo pinu enborren oinarrian, logikoki pagadietan, pinudietan eta baso mistoetan.

### Banaketa eremua 
Kanada, Ameriketako Estatu Batuak, Mexiko, Europa, Errusia, Himalaiako eremua, Txina, Japonia, Hego Korea, Australia, Zeelanda Berria, Kongoko Errepublika Demokratikoa.

## Erreferentziak 
## Kanpo estekak